《历游三山大悲诸刹》
清代·赵怀玉

经秋懒出门，一日遍诸寺。野衲颇逢迎，精蓝工位置。

情随陟境改，气觉与时异。山茶开覆檐，海棠红照地。

无泉不琮琤，有石皆诡秘。客先吾每缓，此取彼或弃。

偶因煮茶留，略等逢场戏。如行山阴道，如读《洛阳记》。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。